b'\n_START_ARTICLE_\nPasseig dels Anglesos\n_START_SECTION_\nHist\xc3\xb2ria\n_START_PARAGRAPH_\nA principi del segle\xc2\xa0xix era una modest sender pedreg\xc3\xb3s anomenat Chemin des Anglais, que tenia una ampl\xc3\xa0ria de dos metres i connectava la riba dreta del riu Paillon amb el barri de la Croix de Marbre. Va ser constru\xc3\xaft per la comunitat anglesa que passava l\'hivern a Ni\xc3\xa7a i finan\xc3\xa7at pel Reverend Lewis Way._NEWLINE_L\'annex n\xc3\xbamero 107 del \xc2\xabPlan r\xc3\xa9gulateur del Consiglio d\'Ornato\xc2\xbb (patents reials del 26 de maig de 1832) contemplava una ruta que vorejava el mar des de la desembocadura del Paillon fins a la vall de Magnan. El rei Carles Albert va concedir al municipi la lliure disposici\xc3\xb3 del litoral mitjan\xc3\xa7ant les patents del 5 de maig de 1835. El 29 d\'abril de 1836, el Consell Municipal va aprovar el projecte proposat per l\'arquitecte de la ciutat, Antoine Scoffier, en el qual apareix el passeig, amb una extensi\xc3\xb3 i un disseny similars als de l\'actual Promenade. El 1844, van comen\xc3\xa7ar les obres d\'equipament del primer tram d\'aquest passeig, des de l\'extrem sud-est de la desembocadura del Paillon fins a la vall Saint-Philippe, elevat cinc metres per sobre del nivell del mar. La seva ampl\xc3\xa0ria en aquest moment era de 12 m._NEWLINE_Cap als anys 1854-1856, el carrer va rebre el nom de Promenade des Anglais i es va perllongar fins a Magnan, segons el projecte de l\'arquitecte Fran\xc3\xa7ois Conjumini. Llavors es van efectuar importants obres: es va ampliar 11 m la cal\xc3\xa7ada per formar una avinguda amb dues files d\'arbres. El passeig es va perllongar fins a Sainte-H\xc3\xa9l\xc3\xa8ne el 1878, fins a Carras el 1882, i finalment fins al riu Var el 1903._NEWLINE_Les viles originals i els seus jardins van ser destru\xc3\xafts i substitu\xc3\xafts de mica en mica per palaus, hotels, casinos i edificis residencials. La creixent circulaci\xc3\xb3 d\'autom\xc3\xb2bils va comen\xc3\xa7ar a plantejar problemes des de la d\xc3\xa8cada de 1920. Als anys 1929-1931 el municipi va fer importants obres d\'eixamplament entre l\'\xc3\x92pera i el Boulevard Gambetta, que van donar al carrer el seu aspecte actual. Als anys 1949-1953 van continuar les obres entre el Boulevard Gambetta i la Avenue Ferber.\n_START_SECTION_\nEn l\'actualitat\n_START_PARAGRAPH_\nMolts l\'anomenen simplement Promenade per brevetat, o fins i tot la Prom\xe2\x80\x99. En l\'actualitat, la Promenade des Anglais \xc3\xa9s un dels llocs de visita imprescindibles de Ni\xc3\xa7a. S\'ha convertit en un lloc de reuni\xc3\xb3 per a tots els amants dels patins. Tamb\xc3\xa9 \xc3\xa9s un lloc privilegiat pels qui practiquen jogging, que es beneficien d\'una lleugera brisa marina. A la vorera sud s\'ha creat un carril bici, que \xc3\xa9s el carrer m\xc3\xa9s r\xc3\xa0pid per travessar la ciutat amb bicicleta d\'est a oest._NEWLINE_A part d\'esdeveniments i festivitats (Carnestoltes de Ni\xc3\xa7a, batalles de flors, etc.), la Promenade \xc3\xa9s coneguda per les seves chaises bleues ("cadires blaves") i les seves p\xc3\xa8rgoles, prop\xc3\xadcies per un dolce far niente mediterrani i la contemplaci\xc3\xb3 de la Badia dels \xc3\x80ngels.\n_START_SECTION_\nCarrils\n_START_PARAGRAPH_\nSovint es designa "via nord" als carrils de la Promenade des Anglais que van en direcci\xc3\xb3 oest (costat ciutat), i "via sud" als que van en direcci\xc3\xb3 sud (costat mar)._NEWLINE_La via nord durant gaireb\xc3\xa9 la seva totalitat t\xc3\xa9 tres carrils, excepte a l\'altura de l\'aeroport, on en t\xc3\xa9 quatre._NEWLINE_Per la seva banda, la via sud ha estat remodelada els anys 2007-2008. T\xc3\xa9 tres carrils (quatre en alguns trams). L\'estacionament s\'ha despla\xc3\xa7at a la vorera central i all costat del mar s\'hi va construir un carril bici, entre l\'aeroport i la Fondation Lenval. Abans de 2007, era una veritable "autopista urbana" al costat del mar amb sis carrils a l\'altura de l\'aeroport, cinc entre Haliotis i l\'Hospital Lenval, quatre de Lenval als voltants de Grosso/ ambetta, i tres carrils fins al final, al "Quai des \xc3\x89tats-Unis".\n_START_SECTION_\nUrbanisme\n_START_PARAGRAPH_\nAquesta immensa avinguda compta amb edificis de gran inter\xc3\xa8s arquitect\xc3\xb2nic. Est\xc3\xa0 pavimentada de color marr\xc3\xb3 clar; a part, t\xc3\xa9 quioscs i p\xc3\xa8rgoles que voregen els 8 km de platja amb uns fanals de disseny \xc3\xbanic. Aquests fanals tamb\xc3\xa9 serveixen de balises per a l\'aproximaci\xc3\xb3 dels avions. Quan bufa el vent de l\'oest, els avions han d\'aproximar-se en corba i alinear-se amb les pistes respectant el cam\xc3\xad llumin\xc3\xb3s per no sobrevolar la ciutat. Aquests dies, des de les famoses cadires blaves, es pot observar el ball dels avions a baixa altura per sobre de tota la longitud de la Promenade en direcci\xc3\xb3 al segon aeroport de Fran\xc3\xa7a._NEWLINE_L\'ajuntament de Ni\xc3\xa7a va decidir reduir en un carril la cal\xc3\xa7ada sud entre Haliotis i Grosso en benefici d\'un carril bici.\n_START_SECTION_\nEdificis que envolten la Promenade des Anglais\n_START_PARAGRAPH_\nCom que l\'avinguda solament est\xc3\xa0 envoltada de terreny en el costat nord, la numeraci\xc3\xb3 (que avan\xc3\xa7a en sentit est-oest) era originalment cont\xc3\xadnua en lloc d\'anar de dos en dos, per\xc3\xb2 posteriorment es va fer que avanc\xc3\xa9s de nombre imparell en nombre imparell._NEWLINE_Els primers palaus (Royal, Negresco, etc..) i l\'\xc3\x92pera tenien les seves fa\xc3\xa7anes cap al nord, a la Rue de France, donant l\'esquena a la Promenade: Ni\xc3\xa7a era estaci\xc3\xb3 d\'hivern i s\'apreciava la dol\xc3\xa7or del clima i la seva estaci\xc3\xb3 seca a l\'hivern, no el mar. D\'aqu\xc3\xad tamb\xc3\xa9 procedeix el nom en to pejoratiu de "Promenade des Anglais", .'